recursal/SuperWikiNEXT-32B huggingface dataset:
**«Երազ»** (ֆր.՝ Le Rêve, անգլ.՝ The Dream) Պաբլո Պիկասոյի ամենահայտնի նկարներից մեկը։ հեղինակն այն վրձնել է սյուռեալիզմի ժամանակաշրջանում՝ 1932 թվականին։ Նկրիչն ընդամենը մեկ օրում պատկերել է իր 22-ամյա սիրած աղջկան՝ Մարիա-Թերեզա Վալտերին։

Տիրապետման պատմություն
----------------------

1941 թվականին 7 հազար դոլարով նկարը գնել են գործարար և կոլեկցիոներ Վիկտոր Գանցն ու իր կինը՝ Սալիին։ Նա հիմք է դրել հինգ նկարիչների՝ Պաբլո Պիկասոյի, Ջասպեր Ջոնսի, Ռոբերտ Ռաուշենբերգի, Ֆրենկ Ստելլայի և Եվա Գեսսեի ստեղծագործությունների հավաքածուի 50-ամյակի ձևավորմանը։

Գանցերի մահից հետո (Վիկտորը մահացել է 1987 թվականին, Սալիին՝ 1997 թվականին), հավաքածուն վաճառվել է Քրիստիս աճուրդում՝ 1997 թվականի նոյեմբերի 11-ին։ «Երազ» նկարը վաճառվել է 48,4 միլիոն դոլարով՝ դառնալով այդ ժամանակի ամենաթանկ նկարը։ Նկարի տերը դարձել է ավստրիացի բանկիր Վոլֆգանգ Ֆլյոտլը։ Ամբողջ հավաքածուն վաճառվել է 206,5 միլիոն դոլարով, այն դեպքում, երբ Գանցերների ընտանիքի 
ներդրած գումարը չի գերազանցել 2 միլիոն դոլարը։

2001 թվականին, ֆինանսական դժվարությունների պատճառով, Ֆլյոտլը նկարը վաճառել է ամերիկացի միլիարդատեր Սթիվ Ուիննին։ Գործարքի գումարը փորձագետները գնահատել են 60 միլիոն դոլար։

2013 թվականի մարտի 26-ին «Նյու Յորք Փոստի» հաղորդմամբ, Սթիվ Քոենը 155 միլիոն դոլարով Ուինից գնել է նկարը։

Ծանոթագրություններ
------------------

1. ↑
2. ↑  The Dream (Le Rêve), 1932 by Pablo Picasso
3. ↑  «"Dr. Gachet" Sighting: It WAS Flöttl!»։ *CultureGrrl* (en-US)։ 2007-01-26։ Վերցված է 2017-07-17
4. ↑  PageSix com Staff (2013-03-26)։ «EXCLUSIVE: SAC’s Cohen buys $155M Picasso after settling trading probe»։ Page Six։ Վերցված է 2017-07-17
**Թամար Ստեփանի Հովհաննիսյան** (ապրիլի 14, 1948(1948-04-14), Երևան, Հայկական ԽՍՀ, ԽՍՀՄ), հայ երաժշտագետ, դաշնակահարուհի։ Արվեստագիտության թեկնածու (1987)։ Հայաստանի կոմպոզիտորների միության (1991), Հայաստանի ժուռնալիստների միության (1994) անդամ։

Կենսագրություն
--------------

Թամար Հովհաննիսյանը ծնվել է 1948 թվականին Երևանում։ 1966 թվականին ավարտել է Երևանի Չայկովսկու անվան երաժշտական միջնակարգ մասնագիտացված դպրոցը։ 1966-1971 թվականներին սովորել է Երևանի Կոմիտասի անվան պետական կոնսերվատորիայի դաշնամուրային բաժնում, 1985-1987 թվականներին՝ Թբիլիսիի Սարաջիշվիլու անվան պետական կոնսերվատորիայի դիսերտանտուրայի երաժշտագիտության բաժնում։

1976-1982 թվականներին եղել է «Հայհամերգ» միավորման մենակատար, 1982-1988 և 1992-1993 թվականներին՝ Հայաստանի Հեռուստատեսության և Ռադիոկոմիտեի երաժշտական խմբագրության ավագ խմբագիր, 1988-1992 թվականներին՝ Հայաստանի Հանրագիտարանի գլխավոր խմբագրության արվեստի բաժնի ավագ գիտաշխատող և երաժշտության բաժնի վարիչ։ 1990-ական թվականներին աշխատել է ԱՕԿՍ-ում, եղել է երաժշտական միջոցառումների կազմակերպիչ և բանախոս, 1993-1995 թվականներին՝ «Առագաստ» թերթի մշակույթի բաժնի վարիչ, 1996-1998 թվականներին` Ալեքսանդր Սպենդիարյանի անվան օպերայի և բալետի ակադեմիական թատրոնի գեղարվեստական հարցերով խորհրդատու, 1997-2000 թվականներին՝ «Ազգ» օրաթերթի մշակույթի բաժնի վարիչ, 1995-2007 թվականներին՝ Երևանի Հրաչյա Ղափլանյանի անվան դրամատիկական թատրոնի դաշնակահար։

2004 թվականից Բեյրութի «Ազդակ» օրաթերթի մշակույթի բնագավառի Հայաստանի ներկայացուցիչն է։ 2009-2011 թվականներին եղել է Երևանի Ավետիք Իսահակյանի անվան կենտրոնական գրադարանի մշակութային միջոցառումների կազմակերպիչ և վարող։

Աշխատությունները վերաբերում են հայ կոմպոզիտորական և կատարողական արվեստների խնդիրներին։ Հեղինակ է գրքերի, հոդվածների, հաղորդումների։ Հանդես է գալիս նաև որպես լրագրող, բանաստեղծ, արձակագիր և թարգմանիչ։

Երկեր
-----

* Սիրիր այս օրը, Երևան, 1979։
* «Թիֆլիսի «Հայարտան» դերը հայ երաժշտական արվեստի զարգացման գործընթացում 1920-ական թթ.», «Սաբչոտա խելովնեբա», Թբիլիսի 1987։
* «Հարություն Դելլալյանի կյանքը և ստեղծագործությունը», «Մակու», Երևան, 1992։
* «Արաքս Մանսուրյան», «Մակու», Երևան, 1993։
* «Սիրո առեղծվածը կամ էջեր կոմպոզիտորի կյանքից» «Համալսարան», Երևան, 1999։
* «Դիրիժորը», «Զանգակ-97», Երևան, 2003։
* «Կոմպոզիտոր Վլադիլեն Բալյան», «Աստղիկ-գրատուն», Երևան, 2003։
* «Երաժշտի ժամանակը», «Զանգակ»-97, Երևան, 2003։
* Վիկտոր Խաչատրյանի արվեստը, Երևան, 2004։
* Կյանք ստի և սիրո մեջ, Երևան, 2005։
* Հայրենի գրականության արահետներով, Երևան, 2005։
* Կյանքիս խճանկարը, Երևան, 2011։

Ծանոթագրություններ
------------------

1. 1 2
2. 1 2 3 4  Հովհաննիսյան Թամար Ստեփանի
3. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*
4. ↑  «ՀՀ ԳԱԱ Հիմնարար Գիտական Գրադարան catalog › Authority search › Հովհաննիսյան, Թամար Ստեփանի, 1948- (Personal Name)»։ *opac.flib.sci.am*։ Վերցված է 2017 թ․ հունվարի 7 (չաշխատող հղում)
5. ↑  ՀՀ Գիտությունների ազգային ակադեմիայի հիմնարար գիտական գրադարան

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Հայաստանի կոմպոզիտորների միություն |
|  |
| Բառարաններ և հանրագիտարաններ | Հայազգ · AV Production |
|  |
| Չափորոշչային վերահսկողություն | ՀԳՀԳ: 11855 |

 |
**Լյուքսեմբուրգ քաղաքի տրամվայի և ավտոբուսների թանգարանը** (ֆրանս․ *Musée des tramways et de bus de la ville de Luxembourg* ) նվիրված է այս տրանսպորտի պատմությանը՝ ձիաքարշերի ժամանակներից մինչ այսօր։ Թանգարանը տեղակայված է ժամանակակից շենքի ավտոբուսների պուրակում ՝ rue de Boullion 63 հասցեով։

Պատմություն
-----------

Թեև թանգարանը բացվել է հանրությանը միայն 1991 թվականին, նրա հավաքածուի հիմքերը դրվել են 60-ականների սկզբին, երբ Լյուքսեմբուրգի տրանսպորտային աշխատողները սկսեցին հավաքել այս քաղաքում հասարակական տրանսպորտի պատմության հետ կապված արտեֆակտներ։ Միևնույն ժամանակ, Լյուքսեմբուրգ քաղաքի տրանսպորտային ընկերության սեմինարների ընթացքում պատրաստվել են 1։8 մասշտաբի պատմական տրամվայի մոդելներ։ Այս մոդելները ցուցադրվել են ցուցահանդեսներում ՝ նվիրված քաղաքի 1000-ամյակին (1963 թ.) և քաղաքային տրամվայի համակարգի (1964 թ.) փակման ցուցահանդեսներում։ 1991 թ. մարտի 27-ին թանգարանը բացվեց հանրության առջև։

Հավաքածու
---------

Թանգարանի հավաքածուի մեջ կան չորս վավերական տրամվայի վագոններ (երկու շարժիչ և երկու հավելյալ), ձիաքարշի ժամանակակից կրկնօրինակը, երկու ավտոբուս և հաղորդակցման ցանցի սպասարկման համար տրանսպորտային աշտարակ։ Այս լիարժեք ցուցանմուշներից բացի, թանգարանի հավաքածուն ներառում է 1։ 8 մասշտաբով ավտոբուսների 22 մոդելներ, բազմաթիվ արտեֆակտներ (հասարակական տրանսպորտի աշխատողների ձևը, ճանապարհորդական տոմսերը և այլն) և փաստաթղթեր և մոտ 8000 լուսանկարներ։

Ծանոթագրություններ
------------------

1. 1 2  «TVL - Musée des Tramways et de Bus de la Ville de Luxembourg»։ *rail.lu*։ Վերցված է 2020-07-22

Արտաքին հղումներ
----------------

* Краткая информация о музее на официальном сайте города (pdf)(չաշխատող հղում)
**Երեխաների վաճառքի և սեռական շահագործման հարցերով ՄԱԿ-ի հատուկ զեկուցող** (անգլ.՝ Special Rapporteur on the Sale and Sexual Exploitation of Children), աշխատում է ՄԱԿ-ի մարդու իրավունքների խորհրդի անունից՝ ուսումնասիրելու աշխարհում երեխաների շահագործումը և առաջարկություններ է անում կառավարություններին՝ ինչպես վերջ տալ նման պրակտիկային։

Պաշտոնը ստեղծվել է 1990 թվականին ՄԱԿ-ի նախկին Մարդու իրավունքների հանձնաժողովի կողմից երեխաների առևտրային սեռական շահագործման և երեխաների վաճառքի հետ կապված աճող միջազգային անհանգստության պայմաններում։ Դրան հաջորդել են ՄԱԿ-ի Գլխավոր ասամբլեայիյի կողմից 1989 թվականի նոյեմբերի 20-ին Երեխայի իրավունքների կոնվենցիայի ընդունումը։ Այս միջազգային փաստաթղթում նշված է, որ «աշխարհի բոլոր երկրներում կան երեխաներ, ովքեր ապրում են բացառապես ծանր պայմաններում, և որ այդպիսի երեխաներին հատուկ ուշադրություն է պետք»։ 2000 թվականին աշխարհի գրեթե բոլոր երկրները ստորագրել և համաձայնել են կիրառել Կոնվենցիայի դրույթները։

Հատուկ զեկուցողը պարտավոր է հետաքննել ամբողջ աշխարհի երեխաների շահագործման դեպքերը և արդյունքների վերաբերյալ զեկույցներ ներկայացնել Գլխավոր ասամբլեային և ՄԱԿ-ի մարդու իրավունքների հանձնաժողովին՝ առաջարկություններ ներկայացնելով այդ երեխաների իրավունքների պաշտպանության վերաբերյալ։ Այս առաջարկությունները հիմնականում ուղղված են կառավարություններին, ՄԱԿ-ի այլ մարմիններին և հասարակական կազմակերպություններին։

2014 թվականի մայիսի 8-ին հատուկ զեկուցող է նշանակվել Մոդ դե բուր Բուկիկիոն, որի պաշտոնավարման ժամկետը 2017 թվականի մարտին երկարացվել է ևս երեք տարով։

Նախկին հատուկ զեկուցողներ՝

* Նաջաթ Մաալլա Մջիդ (2008-2014)
* Խուան Միգել Պետիտ (2001-2008)
* Օֆելյա Կալսետաս-Սանտոս (1994-2001)
* Վիտիտ Մունտարբհորն (1991-1994)

Տես նաև
-------

* Երեխաների վաճառքի, երեխաների մարմնավաճառության և երեխաների պոռնոգրաֆիայի վերաբերյալ կամընտիր արձանագրություն
* Հատուկ զեկուցող
* ՄԱԿ-ի հատուկ զեկուցող
* Երեխաների թրաֆիքինգ

Ծանոթագրություններ
------------------

1. 1 2  «Special Rapporteur on the sale of children, child prostitution and child pornography»։ *OHCHR*։ Վերցված է 2016 թ․ հունիսի 23
2. ↑  «Biography of the Special Rapporteur on the sale of children, child prostitution and child pornography, Ms Maud de Boer-Buquicchio»։ *OHCHR*։ Վերցված է 2016 թ․ հունիսի 23

Արտաքին հղումներ
----------------

* Office of the UN High Commission for Human Rights
* Special Rapporteur on the Sale of Children, Child Prostitution, and Child Pornography. International Justice Resource Center (IJRC)
**Թայրիկ Ջամիր Էվանս** (անգլ.՝ *Tyreke Jamir Evans*, սեպտեմբերի 19, 1989(1989-09-19), Չեստեր, Դելավեր շրջան, Փենսիլվանիա, ԱՄՆ), ամերիկացի պրոֆեսիոնալ բասկետբոլիստ։

Համալսարանային կարիերան Էվանսն անցկացրել է Մեմֆիսի համալսարանում, որից հետո ընտրվում է NBA-ի 2009 թվականի դրաֆթում` «Սակրամենտո Քինգսի» կողմից՝ առաջին ռաունդի 4-րդ ընտրությամբ։

Խաղում է խաղարկողի և հարձակվող պաշտպանի դիրքերում։ 2009-10 մրցաշրջանում ճանաչվել է տարվա նորեկ։

2019 թվականի մայիսին որակազրկվել և հեռացվել է NBA-ից, լիգայի հակաթմրամիջոցային ծրագրի դրույթները խախտելու պատճառով։

Կենսագրությունը և կարիերան
--------------------------

Ծնվել է Փենսիլվանիա նահանգի Չեստեր քաղաքում։ Էվանսի խնամակալությամբ զբաղվել են նրա երեք ավագ եղբայրները, որոնք էլ հենց կարևոր դեր են ունենում նրա՝ բասկետբոլ սպորտաձևով զբաղվելու մեջ։

Ավագ դպրոցի կարիերան Էվանսն անցկացրել է Աստոն քաղաքի Ամերիկյան քրիստոնեական ակադեմիայում՝ մեկ խաղում միջինը բերելով 32 միավոր։ 3 անգամ ճանաչվել է նահանգի լավագույն բասկետբոլիստ։

Սովորելով ավարտական դասարանում՝ Էվանսը բազմաթիվ համալսարաններից ստանում է կրթաթշակային ծրագրի առաջարկներ, և որոշում ընդունել Մեմֆիսի համալսարանի առաջրկը՝ որտեղ անցկացնում է մեկ տարի։.

2009 թվականի մարտի 31-ին՝ Էվանսն հայտարարում է, որ ցանկանում է դնել թեկնածությունը մոտակա դրաֆթում։ 2009 թվականի NBA դրաֆթում «Սակրամենտո Քինգսը» որոշում է ընտրել Էվանսին։ Իր մեկնարկային մրցաշրջանում Էվանսը դառնում է «Քինգսի» առաջատարը՝ ընդհանուր առմամբ անցկացնելով 72 հանդիպում՝ միջինը մերելով 20, 1 միավոր, 5, 3 անդրադարձ և 5, 8 արդյունավետ փոխանցում։ Այդ ցուցանիշների շնորհիվ Էվանսին շնորհվում է «NBA-ի տարվա նորեկ» մրցանակը։.

2010 թվականի ամռանը Էվանսը երթևեկության կանոնները խախտելու համար ձերբակալվում է և դատապարտվում 80-ժամյա հասարակական աշխատանքի։

Ծանոթագրություններ
------------------

1. ↑  «Tyreke Evans dismissed from league for violating anti-drug program»։ *NBA.com*։ 2019 թ․ մայիսի 17։ Վերցված է 2019 թ․ մայիսի 17
2. ↑  Թայրիկ Էվանսն ընտրում է «Մեմֆիս Թայգերսին» Archived 2009-06-28 at the Wayback Machine. Սպորտ նորություններ, ապրիլի 16, 2008
3. ↑  «Քինգսի» պաշտպան Էվանսին շնորհվում է 2009-10 կանոնավոր առաջնության լավագույն նորեկի մրցանակը NBA.com, ապրիլի 30, 2010

Արտաքին հղումներ
----------------

* NBA.com էջը
* Basketball-Reference.com էջը
* Թայրիկ Էվանս. նորություններ
**Ելեչի ամրոց** (սերբ.՝ Јелеч), միջնադարյան ամրոց Սերբիայում։ Տեղակայված է երկրի հարավում՝ Նովի Պազար քաղաքից 12 կմ հարավ։

Պատմություն
-----------

Ելեչ ամրոցի ստեղծման պատմությունը հայտնի չէ։ Առաջին անգամ ամրոցի մասին հիշատակվել է բյուզանդական պատմիչ Յաննիս Կինապոսի կողմից՝ 1149 թվականին։ Այնտեղ նշվում է, որ Բյուզանդիայի կայսր Մանուելը գրավել և ոչնչացրել է Ռաս Ելեչ քաղաքը։

Քաղաքի մասին հիշատակված է նաև սերբ արքեպիսկոպոս Դանիելո II-ի աշխատությունում։ 1394 թվականին քաղաքն ու ամրոցը գրավվել է թուրք զավթիչների կողմից։ Այն դարձել է Ելեչի վիլայեթի վարչական կենտրոնը։ 1530 թվականին Ելեչը հիշատակված է, որպես ամրոց։

Ավստրո-թուրքական պատերազմի ընթացքում՝ 1690 թվականին, ամրոցը վերակառուցվել է, քանի որ այն վնասվել էր ավստրիական գրոհների արդյունքում։ 18-րդ դարում այն եղել է կիսավեր վիճակում, իսկ 19-րդ դարում՝ ամբողջովին ավերված։

Ներկայումս այն պատմամշակութային հուշարձան է Սերբիայի տարածքում։

Ծանոթագրություններ
------------------

1. ↑  «Средњовековни град Јелеч»։ // spomenicikulture.mi.sanu.ac.rs։ Վերցված է 2015-5-16

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ելեչ (ամրոց)** կատեգորիայում։ |
**Թան Ին** (չինարեն՝ 唐寅, ապրիլի 6, 1470(1470-04-06), Սուչժոու, Չինաստան - հունվարի 7, 1524(1524-01-07), Սուչժոու, Չինաստան), հայտնի է նաև որպես **Թանգ Բոհու** (չինարեն՝ 唐寅), չինացի նկարիչ, գեղագիր և բանաստեղծ, եղել է Մին դինաստիայից։

Կենսագրություն
--------------

Եղել է մեծահարուստ վաճառականի ընտանիքից, որը ստացել է գերազանց կրթություն։ Պեկինում քննությունները հանձնելուց առաջ նրան բացահայտել են անազնիվ արարքի մեջ (նա ընկերոջ հետ կաշառել է քննություն իրականացնողներից մեկի ծառային՝ հարցերի բովանդակությունը պարզելու համար), վերադարձել է հայրենիք և հրաժարվել կարիերայից։ Նրա կյանքը դարձել էր հանրաճանաչ պատմությունների առարկա։ Հեղինակ է բնապատկերների, տնային և պալատական կյանքից տեսարանների։

Ստեղծագործական գործունեություն
------------------------------

Թան Ինի ստեղծագործական գործունեության հետ կապում են ժեն-ու ժանրային-թեմատիկ ուղղության զարգացման այնպիսի կարևոր փուլ, ինչպիսին է «գեղեցկուհիներ» (շի-նյույ) կտավի ստեղծումը, և այս ուղղության երկու հիմնական ոճական տարբերակների հաստատումը՝ «դասական» և «ռոմանտիկ»։ Երկու դեպքում էլ պատկերված էին կամ միայնակ կանայք, կամ, ավելի հաճախ, կանանց մասնակցությամբ տեսարաններ, որոնք, որպես կանոն, սկիզբ էին առնում դիցաբանություններից,լեգենդներից կամ գրական սյուժեներից։ Շի-նյուի «դասական» տարբերակում մանրակրկիտ մշակվել են կոմպոզիցիայի բոլոր դետալները, ներառյալ կերպարների արտաքին տեսքը։
Թան Ինի ամենահայտնի ստեղծագործություններից է ճանաչվել «Շու թագավորություն տիրակալի պալատի պարուհիները», մյուս անվանումը՝ «Չորս գեղեցկուհի»։ Այն պատկերում է հարուստ հանդերձանքով մի խումբ կանգնած աղջիկների, որոնք ցուցադրում են վաղ դարաշրջանների պալատական հագուստը։

Պատկերասրահ
-----------

* Նմուշներ աշխատանքներից
* Լեռնային ճանապարհի ձայնային քարտեզԼեռնային ճանապարհի ձայնային քարտեզ
* Ընտանեկան տեսարանԸնտանեկան տեսարան
* Վաղ Շուի պալատական տիկնայքՎաղ Շուի պալատական տիկնայք
* Շշնջացող քորոցներՇշնջացող քորոցներ
* Տաոգուի շնորհըՏաոգուի շնորհը
* Նայեք գարնանը և լսեք քամինՆայեք գարնանը և լսեք քամին

Ձկնորսն աշնանային գետում

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  *Hyland A. R. M.* Tang Yin // *Grove Art Online* / J. Turner — [Oxford, England], Houndmills, Basingstoke, England, New York: OUP, 2017. — ISBN 978-1-884446-05-4 — doi:10.1093/GAO/9781884446054.ARTICLE.T083253
3. ↑  Կենսագրական տվյալների չինական բազա
4. ↑  «Тан Инь | Синология.Ру»։ *www.synologia.ru*։ Վերցված է 2020 թ․ օգոստոսի 15

Արտաքին հղումներ
----------------

* Страница в *Британской энциклопедии*
* Работы в музеях мира
* Живопись on line
* Образцы каллиграфии

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Universalis |
|  |
| 

|  Չափորոշչային վերահսկողություն |
| --- |
|  |
| BIBSYS: 13025769 · BNF: 123074551 · CALIS: n2004417656 · CBDB: 0034868 · GND: 119039435 · ISNI: 0000000063056061 · LCCN: n81089505 · NDL: 00362536 · NLC: 000071459 · NLA: 36606150 · NTA: 14210387X · NUKAT: n2015183585 · SUDOC: 031953727 · VIAF: 49291826 · ULAN: 500034107 · WorldCat VIAF: 49291826 |

 |

 |
Եղբայրասէր լրագիր
**«Եղբայրասեր»**, քաղաքական, բանասիրական տասնօրյա լրագիր։ Հրատարակվել է (վիմատիպ) 1862-1863 թվականներին, Կալկաթայում։ Խմբագիր՝ Ե․ Տեր- Հարությունյան։ Լուսաբանել է քաղաքական իրադարձությունները, Հայկական գաղութների առօրյան, Թուրքիայում կատարվող դեպքերը (Զեյթունի և Վանի շարժումներ)։ Լայն տեղ է հատկացրել Նոր Ջուղայի հայկական կյանքի իրադարձություններին։ Հայ ժողովրդի ազատագրության և գոյատևման հարցում դրսևորել է ռուսամետ պահվածք։

Հնդկաստանում և այլուր հայերի ուծացման դեմ պայքարի հիմնական ուղին «Եղբայրասերը» համարել է ազգային մշակույթի պահպանումն ու զարգացումը։ Արժեքավոր են համարվում հանդեսի տպագրած Եղիազար Տեր- Հարությունյանի «Գպրաւոունք ի Ջուղա» (1862, № 8) ուսումնասիրությունը, հայ պարբերականներից կատարած արտատպումները, ինչպես նաև Կալկաթայի Հայոց Մարդասիրական ճեմարանի և Նոր Ջուղայի առաջին օրիորդաց վարժարանի մասին գրված նյութերը։

Ծանոթագրություններ
------------------

1. ↑  «Վիեննայի մենաստանի մամուլի շտեմարան- ԵՂԲԱՅՐԱՍԷՐ»։ Վերցված է 2022 թ․ դեկտեմբերի 22
2. ↑  «Համահայկական թվանշային գրադարան»

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 3, էջ 500)։*  |
**Լա Մալբե** (ֆր.՝ La Malbaie), մունիցիպալիտետ Քվեբեկ նահանգի Շարլևուա–Էստ շրջանում։ Գտնվում է Սուրբ Լավրենտիոս գետի հյուսիսային ափին՝ Մալբեի գետաբերանի մոտ։ Նախկինում հայտնի է եղել Մյուրեյ–Բեյ անվամբ։

Տուրիզմի զարգացումն այս մարզում սկսվել է 1760 թվականից, երբ շոտլանդացի ֆեդերալներ Ջոն Նեյրնը և Մալքոլմ Ֆրեյզերն սկսել են իրենց կալվածքներում այցելուներ ընդունել։

Պատմություն
-----------

Լա Մալբեն 1912 թվականին
1608 թվականին այս շրջան է այցելել Սամյուել դը Շամպլենը։ Նա ծովախորշում չի կարողացել գտնել համապատասխան նավամատույց իր նավի համար, այդ պատճառով էլ այն անվանել է *Մալլե Բայ* (ֆրանսերեն հնէաբանության՝ «վատ/վատ ծովածոց»), քանի որ տեղատվության ժամանակ ջուրը հետ էր քաշվել և նրա նավերը խրվում են ծանծաղուտի մեջ։

1761 թվականին բրիտանական բանակի երկու շոտլանդացի սպաներ տարվել էին այդ տարածքի գեղեցկութամբ, և նրանցից յուրաքանչյուրը փորձել էր կոնցեսիա ստանալ։ Ջոն Նեյրնը (1731-1802) կոնցեսիա է ստացել Մալբե գետի արևմտյան ափին, որը նա հետագայում անվանել է Մյուրեյ–Բեյ։ Մալքոլմ Ֆրեյզերին (1733-1815) կոնցեսիայի համար տրամադրվել է արևելյան հատվածը, որն դարձել է Մաունթ Մյուրեյ շրջանը։ Նրանք ծովածոցը, ավանը և գետը անվանափոխել են Մյուրեյ։

Մյուրեյ Բեյ շրջանում է գտնվել Տաֆտ ընտանիքի, այդ թվում նաև ԱՄՆ-ի նախագահ Ուիլյամ Տաֆտի ամառանոցը։

1957 թվականին Սենտ Էտեն դը Մյուրեյ Բեյը վերանվանվել է Սենտ Էտեն դը լա Մալբե։ Մեկ տարի անց գյուղը ստացել է քաղաքի կարգավիճակ՝ կոչվելով Լա–Մալբե։ Հետագայում նոր քաղաքին միացվել են գյուղական շրջաններ։

2018 թվականի հունիսին Մալբեի «Ֆերմոնտ Լե Մանուար Ռիշելե» հյուրանոցում տեղի է ունեցել Մեծ յոթնյակի երկրների 44-րդ գագաթնաժողովը։

Սեյսմիկ վտանգ
-------------

Մանուար Ռիշելից տեսարան դեպի Մալբե
Լա Մալբեն գտնվում է Շարլևուա սեյսմիկ գոտում, որն Արևելյան Կանադայի առավել ակտիվ սեյսմիկ շրջանն է։ Լա Մալբեն առանձնանում է բացառիկ բարձր սեյսմիկ վտանգավորությամբ, թեև վերջին ժամանակներս տարածաշրջանում զգալի երկրաշարժեր չեն եղել։

Ժողովրդագրություն
-----------------

### Բնակչություն

Բնակչությունը՝ 8271 մարդ (ըստ 2016 թվականի մարդահամարի)։

### Լեզու

* Մայրենի լեզու․
	+ Անգլերենը՝ որպես առաջին լեզու – 0,4 %
	+ Ֆրանսերենը՝ որպես առաջին լեզու – 98,0 %
	+ Անգլերենը և ֆրանսերենը՝ որպես առաջին լեզու – 0 %
	+ Այլ լեզուներ – 1,6 %

Պատկերասրահ
-----------

* Մալբեի քաղաքային վարչության մոտ գտնվող եկեղեցինՄալբեի քաղաքային վարչության մոտ գտնվող եկեղեցին
* Ֆերմոնտ Լե Մանուար ՌիշելենՖերմոնտ Լե Մանուար Ռիշելեն

Ծանոթագրություններ
------------------

1. ↑
2. ↑  «La Malbaie (Ville)» (ֆրանսերեն)։ Commission de toponymie du Québec։ Վերցված է 2010-05-13
3. ↑  «Earthquake zones in Eastern Canada»։ *Natural Resources Canada*։ Վերցված է օգոստոսի 19, 2014

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · GeoNames |
|  |
| Չափորոշչային վերահսկողություն | GND: 7695372-5 · LCCN: n88079638 · SUDOC: 092140572 · VIAF: 133391442 · WorldCat VIAF: 133391442 |

 |
**«Թատրոնից հետո»** (ռուս.՝ После театра), Անտոն Պավլովիչ Չեխովի պատմվածքը։ Առաջին անգամ հրատարակվել է 1892 թվականին։

Հրապարակում
-----------

Առաջին անգամ հրատարակվել է «Պետերբուրգյան թերթ» պարբերականում (1892 թվականի ապրիլի 7, թիվ 94), «Ուրախություն» վերնագրով՝ Անտոն Չեխովի ստորագրությամբ։

Հետագայում աշխատանքն ընդգրկվել է նաև Ադոլֆ Մարքսի 1899-1901 թվականներին հրատարակած Անտոն Չեխովի ստեղծագործությունների ժողովածուում։ Այս հրատարակության համար պատմվածքը զգալիորեն կրճատվել է. մասնավորապես, հեռացվել է Նադյայի «գեղարվեստական ստեղծագործության գաղափարի» մասին պատկերացումները, Գորնիի և Գրուզդևի համեմատելի բնութագրերը։ Բոլոր փոփոխությունների արդյունքում սյուժեն ավելի շատ կենտրոնացել է գլխավոր հերոսի ապրումների շուրջ։

Չեխովի կենդանության օրոք պատմվածքը թարգմանվել է լեհերեն, չեխերեն, սլովակերեն և սերբախորվաթերեն։

Սյուժե
------

16-ամյա Նադյա Զելենինան մոր հետ տուն է վերադառնում «Եվգենի Օնեգին» ներկայացումից հետո և ցանկանում է գրել նույնպիսի նամակ, ինչպիսին գրել էր Տատյանան։ Նրան սիրահարված են սպա Գորնին և ուսանող Գրուզդևը, սակայն նա ուզում է մտածել, որ ոչ ոք իրեն չի սիրում, քանի որ այդ դեպքում իրավիճակը դառնում է թշվառ, և հետևաբար, հետաքրքիր։ Նա մտածում է, թե նրանցից ում ավելի լավ կլինի գրել և սկսում է երկու երիտասարդների հետ կապված հիշողությունները մատների վրա ծալել։ Ի վերջո, նա ընտրում է Գրուզդևին, թեև պարզ է, որ ոչ նրան, ոչ էլ Գորնիին նա լրջորեն չի վերաբերվում։

Պատմություն
-----------

Թեև «Պետերբուրգյան թերթ» պարբերականում գրողը դեռևս չի հրապարակվել դեռևս 1888 թվականից, Սանկտ Պետերբուրգում գտնվելով 1891 թվականի դեկտեմբերից 1892 թվականի հունվար, հրատարակիչ Ս. Ն. Խուդենկովը նրան առաջարկել է նորից սկսել համագործակցություն։ «Խուդենկովը ինձ նշանակեց 40 կոպեկ տողի համար և տվեց 200 ռուբլի հետագայի համար, չնայած ես նրան չէի խնդրել այդ մասին», - գրում է Չեխովը Ն. Մ. Եժովին 1892 թվականի հունվարի 2-ին, Խուդենկովի հետ հանդիպումից երկու օր հետո։ Այդ ավանսի հաշվին Չեխովը «Սանկտ Պետերբուրգյան թերթին» ուղարկեց «Ուրախություն» պատմվածքը։ Չեխովի այդ ժամանակահատվածի նամակներում դրանց հետ տարվող աշխատանքի մասին որևէ հիշատակում չկար։ Կարելի է ենթադրել, որ Չեխովն ուղարկել էր անավարտ վեպում ընդգրկված ավելի վաղ գրված մի պատմություն։ Թերևս այդ պատճառով էլ նրա թղթերում II թվի ներքո բացակայում էր գրվածքի ձեռագիրը՝ կապված Զելենինաների ընտանիքի հետ։

Ծանոթագրություններ
------------------

1. ↑  «ФЭБ: Долотова и др. Примечания: Чехов. ПСС. Т. 8. - 1977 (текст)»։ feb-web.ru։ Վերցված է 2017 թ․ հուլիսի 3
**Միացյալ հանրապետություն** (արաբ․՝ الجمهورية المتحدة‎‎), Եմենի Հանրապետության պետական օրհներգը 1990-ից մինչև հիմա։ 1979-ից մինչև 1990 թվականը այն եղել է Հարավային Եմենի օրհներգը։

Օրհներգի բառերի հեղինակը Աբդոլա Աբդոլվահաբ Նոյեմանն է։

Օրհներգը արաբերեն
-----------------

رددي أيتها الدنيا نشيدي ردديه وأعيدي وأعيدي واذكري في فرحتي كل شهيد وأمنحيه حللاً من ضوء عيدي  

  

رددي أيتها الدنيا نشيدي رددي أيتها الدنيا نشيدي  

  

وحدتي..وحدتي..يانشيداً رائعاً يملاُ نفسي أنت عهد عالق في كل ذمة رايتي.. رايتي..يانسيجاً حكته من كل شمس أخلدي خافقة في كل قمة أمتي.. أمتي.. امنحيني البأس يامصدر بأسي وأذخريني لك يا أكرم أمة  

  

عشت إيماني وحبي أمميا ومسيري فوق دربي عربيا وسيبقى نبض قلبي يمنيا لن ترى الدنيا على أرضي وصي

Ծանոթագրություններ
------------------

1. ↑  Nguyen Nam H. (2018-03-09)։ *Эволюция мира Factbook 2018 на русском языке: The Evolution of The World Factbook 2018 In Russian* (ռուսերեն)։ Nam H Nguyen

Արտաքին հղումներ
----------------

* Страница гимна на сайте Nationalanthems.info
* Арабский текст гимна
**Թեմի Բոլդուին** (անգլ.՝ *Tammy Suzanne Green Baldwin*, փետրվարի 11, 1962(1962-02-11), Մեդիսոն, ԱՄՆ), ամերիկացի քաղաքական գործիչ։

1993-1999 թվականներին Վիսկոնսին նահանգի Օրենսդիր ժողովի ստորին պալատի անդամ։ 1999-2013 թվականներին ԱՄՆ Ներկայացուցիչների պալատի անդամ Վիսկոնսինից։ 2013 թվականի հունվարի 3-ից ԱՄՆ սենատոր Վիսկոնսինից։

Թեմին բաց լեսբուհի է։ Վիսկոնսինի նահանգից առաջին կին կոնգրեսականը և ԱՄՆ-ի պատմության մեջ Սենատի առաջին բացահայտ միասեռական անդամը։

Կենսագրություն
--------------

Թեմի Բոլդուինը ծնվել է 1962 թվականի փետրվարի 11-ին Մադիսոնում և դաստիարակվել է իր մոր՝ Պամելա Գրինի՝ կենսաքիմիկոս Դևիդ է. Գրինի դստեր կողմից։

1980 թվականին ավարտել է Madison West դպրոցը։ 1984 թվականին ավարտել է Smith College-ը բակալավրի աստիճանով և 1989 թվականին ստացել է Իրավունքի դպրոցի իրավաբանական գիտությունների դոկտորի կոչում Վիսկոնսինի նահանգի համալսարանում։ 1989-1992 թվականներին աշխատել է որպես իրավաբան։

Թեմի Բոլդուինը քաղաքական կարիերան սկսել է 1986 թվականին, երբ առաջին անգամ ընտրվել է Դեյն շրջանի դիտորդների Խորհրդի անդամ, այդ պաշտոնը զբաղեցրել է մինչև 1994 թվականը։ Նա նաև մեկ տարի աշխատել է Մադիսոնի քաղաքային խորհրդում։

1993-1999 թվականներին եղել է Վիսկոնսին նահանգի Վեհաժողովի անդամ։

1998 թվականին նա առաջին կինն էր, որն ընտրվել էր Վիսկոնսին նահանգից ԱՄՆ Ներկայացուցիչների պալատ և յուրաքանչյուր երկու տարին մեկ (վերջին անգամ՝ 2010 թվականի նոյեմբերին, ձայների 61,7 տոկոսով) վերընտրվել է իր պաշտոնում։ Նա եղել է էներգետիկայի և առևտրի կոմիտեի և Դատական կոմիտեի անդամ։ Իր խմբում նա Կոնգրեսի առաջադիմական ժողովի անդամ էր, իսկ 2002 թվականին նա Ներկայացուցիչների պալատի 133 անդամներից մեկն էր, որոնք դեմ էին քվեարկել Իրաքի պատերազմին։

2012 թվականին առաջադրվել է ԱՄՆ Սենատում՝ հաղթանակ տանելով իր մրցակից հանրապետական Թոմմի Թոմփսոնի նկատմամբ։

Ծանոթագրություններ
------------------

1. 1 2 3  Biographical Directory of the United States Congress — GPO, 1903.
2. 1 2  *McNamee G. L.* Encyclopædia Britannica
3. 1 2  GeneaStar
4. ↑  Болсер Джули (2013-01-04)։ «Person of the Year: Tammy Baldwin»։ The Advocate։ Արխիվացված է օրիգինալից 2013-01-07-ին։ Վերցված է 2013-01-07

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Ֆեյսբուք · Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | Internet Movie Database · WikiTree |
|  |
| Բառարաններ և հանրագիտարաններ | Բրիտանիկա · Notable Names Database |
|  |
| Չափորոշչային վերահսկողություն | GND: 1191410536 · LCCN: no2012147673 · VIAF: 281227734 · WorldCat VIAF: 281227734 |

 |
**Իբրահիմ Սեսեյ** (անգլ.՝ **Ibrahim Ceesay**, ), սոցիալական արդարության, խաղաղության, մարդու իրավունքների համար մղվող պայքարի գամբիացի ակտիվիստ և մրցանակակիր կինոռեժիսոր։ *Աֆրիկյան արտիստների խաղաղասիրական նախաձեռնություն* կազմակերպության գործադիր տնօրենն է (*Executive Director of the African Artists Peace Initiative* (AAPI), մի շարք երիտասարդական կազմակերպությունների ու նախագծերի կամավոր մասնակից է, անդամ և ղեկավար։

Գործունեություն
---------------

Իբրահիմ Սեսեյը սկզբնական շրջանում եռանդուն գործունեություն է ծավալել որպես *Մանուկների և համայնքների զարգացման նախաձեռնություն* կազմակերպության գործադիր տնօրեն (*Executive Director of Children and Community Initiative for Development* (CAID): Գամբիայում լույս տեսնող *Gambia News and Report* ամենշաբաթյա ամսագիրը միաժամանակ բարձր է գնահատել նրա վաստակը որպես Միավորված ազգերի կազմակերպության երիտասարդությանն առնչվող հարցերի գծով դեսպանի և կինոռեժիսորի։

Մրցանակներ
----------

Որպես լավագույն ռեժիսոր՝ Իբրահիմ Սեսեյը 2013 թվականին իր նկարահանած «Ճակատագրի ձեռքը» («*Hand of Fate*») գեղարվեստական կինոնկարի համար արժանացել է մի շարք մրցանակների, այդ թվում՝ աֆրիկյան կինոակադեմիայի, կինոքննադատների և Նոլիվուդի հեղինակավոր մրցանակների։ Նա պարգևներ է ստացել նաև Միավորված ազգերի կազմակերպության երիտասարդությանն առնչվող հարցերի գծով դեսպանի պաշտոնում իրեն լավագույնս դրսևորելու համար։ 2013 թվականին Իբրահիմ Սեսեյը հռչակվել է Գամբիայի «Տարվա լավագույն անձնավորություն»։

Ծանոթագրություններ
------------------

1. ↑   (անգլերեն) *The Hand of Fate Teaser Scene*, վերցված է 2019-10-08
2. ↑  «Gambian Film: - "The Hand of Fate" -European Tour - Bantaba in Cyberspace»։ *www.gambia.dk*։ Վերցված է 2019 թ․ հոկտեմբերի 8
3. 1 2  «The Point»։ *thepoint.gm*։ Վերցված է 2019 թ․ հոկտեմբերի 8  `|url-status=` պարամետրը գոյություն չունի (օգնություն)
4. ↑  «"Gambian activist wins humanitarian award" | YourCommonwealth»։ *www.yourcommonwealth.org*։ Վերցված է 2019 թ․ հոկտեմբերի 8
**Իգլ Այ Չերի** (մայիսի 7, 1968(1968-05-07), Ստոկհոլմ, Շվեդիա, Շվեդիայի մայրաքաղաք Ստոկհոլմում), շվեդ երաժիշտ, հայտնի է իր «Save Tonight» ալբոմով։

Կենսագրություն
--------------

Չերին ծնվել է Ստոկհոլմում, ջազ երաժիշտ Դոնալդ Յուջին Չերիի և նկարչուհի Մոնիկա Չերիի ընտանիքում։ 
Նա երգչուհի Նենե Չերիի և երգչուհի Տիտոյի խորթ եղաբայրն է։
Երբ 12 տարեկան էր, գնաց Նյու Յորք սովորելու, որտեղ էլ սկսեց զբաղվել դերասանական արվեստով և թմբկահարությամբ տարբեր խմբերում։
1988 թվականին նա խաղացել է «թինեյջրի» դերում «Արթուր 2․Ժայռերին»։ 
1993 թվականին խաղացել է «Հարավային լողափ» արկածային հեռուստերիալում, որը հենց նույն տարվա ամռանը թողարկվեց NBC հեռուստաալիքով։
Նրա հայրը մահացել է 1995 թվականին։ 1996 թվականին Չերին վերադարձավ Ստոկհոլմ, որպեսզի խորապես զբաղվի դերասանությամբ ու երաժշտությամբ, որն էլ իր պրոֆեսիոնալ գործունեության մեծ մասն է կազմում։ Սկսեց աշխատել իր դեբյուտային «Desireless» ալբոմի վրա, որը ձայնագրել էր իր տնային ստուդիայում ակուստիկ կիթառով.

Մենեջեր Թոմի Մանզիի խոսքերով, Չերին իր ալբոմը այնքան ժամանակ պետք է գաղտնի պահի, մինչև վերջնականապես ավարտի աշխատանքները դրա վրա։
Ալբոմը մեծ հաջողություններ ունեցավ կոմերցիոն առումով․ 1998-1999 թվականներին այն վաճառվեց ամբողջ աշխարհով վաճառվեց 4 միլիոն օրինակով, իսկ ԱՄՆ-ում ստացավ պլատինե կարգավիճակ։ 
1999 թվականին Չերին հեղինակեց և կատարեց «Wishing It Was» երգը Սանտանա խմբի հետ հետ Supernatural ալբոմի համար։

Ծանոթագրություններ
------------------

1. 1 2
2. 1 2  *Deutsche Nationalbibliothek* Record #135083559 // Gemeinsame Normdatei (գերմ.) — 2012—2016.
3. 1 2 3 4 5 6  Montreux Jazz Festival Database
4. ↑  «Activemusician.com»։ Activemusician.com։ մայիսի 7, 1971։ Վերցված է 2012-11-04
5. 1 2  «Biography by Steve Huey»։ Allmusic.com։ Վերցված է հունվարի 20, 2009
6. ↑  'Come Along' with Titiyo, by Gerry Galipault Archived 2010-09-25 at the Wayback Machine. 27 November 2002, retrieved 20 October 2010.
7. 1 2 3  «Interview With Tommy Manzi»։ HitQuarters։ մայիսի 7, 2001։ Վերցված է մայիսի 6, 2011
***Լունար օրբիտեր 5***, (անգլ.՝ Lunar Orbiter 5), ԱՄՆ ՆԱՍԱ-ի Լունար օրբիտեր ծրագրի շրջանակներում իրականացված վերջին առաքելությունը, որով նախատեսվում էր լուսանկարել Լուսնի մակերևույթի հարթ տարածքները, և գտնել փափուկ վայրէջք կատարելու համար հարմար կետեր Սերվեյոր կայանների և Ապոլոն տիեզերանավերի համար։ Այս կայանով, ինչպես և Լունար օրբիտեր 4-ով նախատեսվում էր կատարել ընդհանուր սելենոգրաֆիկ հետազոտություններ, լուսանկարել մինչ այդ պահը չլուսանկարված Լուսնի հեռավոր մասը։ Արձակվել է 1967 թվականի օգոստոսի 1-ին Քանավերալ տիեզերակայանից, Ատլաս-Աջենա կրող հրթիռով։

Լունար օրբիտեր ծրագիրը ղեկավարվում էր Ռեակտիվ շարժման լաբորատորիայի կողմից, իսկ կայանը կառուցվել էր Բոինգ ընկերության կողմից։

Կայանի կառուցվածք
-----------------

Լունար օրբիտեր կայանի հիմնական բլոկը ուներ հատած կոնի տեսք, 1,65 մ բարձրությամբ և 1,5 մ տրամագծով հիմքում։ Տիեզերանավը կազմված էր երեք տախտակամածներից։ Նավի ստորին տախտակամածերին տեղադրված էին հետևյալ սարքավորումները՝ մարտկոց, տվյալների հաղորդման մոդուլ, թռիչքի կառավարման համակարգիչ, իներցիալ նավիգացիոն համակարգ, աստղերին հետևող մոդուլ, մուլտիպլեքսային կոդավորիչ, և լուսանկարչական համակարգ։ Հիմնական բլոկի կոնաձև հիմքի ամեն կողմին ամրացված էին չորս արևային մարտկոցներ որոնց բացված դիրքի դեպքում կայանը ուներ 3,72 մ լայնություն։ Կայանի հիմքին միացված էին նաև երկու անտենաներ 1,32 մ և 2,08 մ ձողերի վրա։

Սարքավորումների տախտակամածի վեր միջին տախտակամածում տեղադրված էին՝ արագության վերահսկման շարժիչը, վառելանյութի տարողությունները, արևային տվիչները և միկրոասուպների տվիչները։ Երրորդ տախտակամածի վրա տեղադրված էր ջերմային վահանը, որը պաշտպանում էր կայանը շարժիչի այրման արդյունքում առաջացած արտանետումներից։

Թռիչք
-----

Լունար օրբիտեր 5 կայանը արձակվել է 1967 թվականի օգոստոսի 1-ին Քանավերալ տիեզերակայանից, Ատլաս-Աջենա կրող հրթիռով։

Սկզբնական Լուսնի շուրջ ուղեծիրը էլիպտիկ էր 194,5 - 6023 կմ, թեքումը 85°, 8 ժամ 30 րոպե պտույտի պարբերությամբ։ Օգոստոսի 7-ին կատարվեց երկրորդ ուղեծրի ուղղում մինչև 100 կմ պերիլուսին։ Իսկ օգոստոսի 9-ին ուղեծիրը փոխվեց մինչև 99 - 1499 կմ 3 ժամ 11 րոպե պտույտի պարբերությամբ։

Լուսանկարումները կայանը կատարել է օգոստոսի 4-ից 18-ը, և ուղարկվել են Երկիր մինչև օգոստոսի 27-ը։ Ընդհանուր առմամբ կայանը կատարեց է 633 բարձր թույլտվութայմբ և 211 միջին թույլտվությամբ լուսանկարներ, լուսանկարների թույլտվությունը մինչև 2 մ էր։ Արդյունքում բոլոր հինգ Լունար օրբիտերների կողմից ծածկվել էր Լուսնի մակերևույթի 99%-ը։ Բոլոր մնացած սարքավորումներից նույնպես ստացվել են ճշգրիտ տվյալներ։

Լունար օրբիտեր 5-ը բախվեց Լուսնին 1968 թվականի հունվարի 31-ին, համաձայն ստացված հրահանգի։

Տես նաև
-------

* Լունա ծրագիր
* Սերվեյոր ծրագիր
* Ռեյնջեր ծրագիր

Ծանոթագրություններ
------------------

1. 1 2  NASA։ «Lunar Orbiter 5»։ *NASA*։ Վերցված է 2023 թ․ հունիսի 2
2. ↑  «Lunar Orbiter 5»։ NASA's Solar System Exploration website։ Վերցված է 2022 թ․ նոյեմբերի 30
3. ↑  «Destination Moon: A history of the Lunar Orbiter Program»։ NASA։ 1976։ Վերցված է 2022 թ․ նոյեմբերի 12
4. 1 2  «Lunar Orbiter 5 Description and Mission Summary»։ NASA։ Վերցված է 2022 թ․ նոյեմբերի 13
5. ↑  «In depth: Lunar Orbiter 5»։ NASA։ 2019 թ․ օգոստոսի 7։ Վերցված է 2022 թ․ նոյեմբերի 13
6. ↑  «Lunar Orbiter Photo Gallery - Mission 5»։ Lunar and Planetary Institute
**Լագունա-Բլանկա** (իսպ.՝ Laguna Blanca), համայնք Չիլիում։ Համայնքի վարչական կենտրոնը Վիլյա-Տեուելչես գյուղն է։ Բնակչությունը 151 մարդ է (2002): Գյուղն ու համայնքը մտնում են Մագալիանես նահանգի և Մագալիանես-ի-Լա-Անտարկտիկա-Չիլենա շրջանի կազմի մեջ։

Համայնքի տարածքը 3695,6 կմ 2 է։ Բնակչության թվաքանակը 662 է (2007)։ Բնակչության խտությունը 0,19 մարդ / կմ 2 է։

2012-2016 թվականների քաղաքապետը Ռիկարդո Ռիտեր Ռոդրիգեսն է։

Գտնվելու վայրը
--------------

Վիլյա-Տեուելչես գյուղը գտնվում է Պունտա Արենաս քաղաքի վարչական կենտրոնից 125 կմ հյուսիս-արևմուտք։

Համայնքը սահմանակից է.

* Հյուսիսում՝ Սանտա Կրուս նահանգի հետ (Արգենտինա)
* Արևելքում՝ Սան Գրեգորիո համայնքին հետ
* Հարավում՝ Պունտա Արենաս համայնքի հետ
* Արևմուտքում՝ Նատալես, Ռիո Վերդե համայնքների հետ

Ժողովրդագրություն
-----------------

Մարդահամարի ընթացքում վիճակագրության ազգային ինստիտուտի կողմից հավաքված տեղեկությունների համաձայն համայնքի բնակչությունը կազմում էր 662 մարդ, որից 547 տղամարդ են, 115-ը՝ կին։

Համայնքի բնակչության ընդհանուր թվի 0,42%-ը կազմում է Մագալիանես-ի-լա-Անտարկտիկա-Չիլենայի բնակչությունը, ընդ որում գյուղական բնակչությունը կազմում է 100%-ը և քաղաքային բնակչությունը 0 %-ը։

Ծանոթագրություններ
------------------

1. ↑  «Asociación Chilena de Municipalidades» (իսպաներեն)։ Վերցված է հունվարի 27, 2011
2. ↑  «Municipality of Laguna Blanca» (իսպաներեն)։ Վերցված է հունվարի 27, 2011

Արտաքին հղումներ
----------------

* Համայնքի պաշտոնական կայքը
**Իդա Ֆալբե-Հանսեն** (դան․՝ Ida Mariette Helene Falbe-Hansen, փետրվարի 19, 1849(1849-02-19), Օդենսե, Դանիա - սեպտեմբերի 23, 1922(1922-09-23), Ֆրեդերիկսբերգ, Մայրաքաղաքային տարածաշրջան, Դանիա), դանիացի մանկավարժ, բանասեր և կանանց շարժման ակտիվիստ։

Կենսագրություն
--------------

Իդա Ֆալբե-Հանսենը ծնվել է 1849 թվականին, Օդենսեում, Յոհան Յորգեն Հանսենի և Մարիետա Կարոլինա Էռնեստինա Բասենի ընտանիքում։ 1877 թվականին ընդունվել է Կոպենհագենի Նատալի Սալեի դպրոց (*N. Zahles Skole*), որտեղ վերապատրաստման դասընթացներն ավարտելուց հետո մնացել է նույն դպրոցում մինչև 1884 թվականը և աշխատել որպես ուսուցիչ։ Մեկնել է Լոնդոն և սովորել Բրիտանական թանգարանում։ 1889 թվականին Իդան վերադարձել է Դանիա և մինչև 1899 թվականը Նատալի Սալեի դպրոցում ուսուցանել է շվեդերեն և դանիերեն։ 1890 թվականին Կոպենհագենի համալսարանում սովորել է սկանդինավյան բանասիրություն։

Իդան ունեցել է մանկավարժական լավ հմտություններ և 1892-1911 թվականներին եղել է հանրակրթական դպրոցներում ուսուցիչների քննությունների տեսուչ, իսկ 1910-1919 թվականներին` *Den Danske Pigeskole-ում* («Դանիայի աղջիկների դպրոց») տնօրեն։ Միաժամանակ եղել է կիրառական գիտությունների քննական հանձնաժողովի անդամ, ինչպես նաև կրթության նախարարության ներկայացուցիչ, եղել է նաև շվեդերենի լավ ուսուցիչ է, նպաստել է Դանիայոմ շվեդական գրականության առաջխաղացմանը և ինքն էլ հրատարակել է դասագրքեր։ Էլիզաբեթ Գրունդտվիգի հետ դանիերեն է թարգմանել շվեդ գրող և Նոբելյան դափնեկիր Սելմա Լագերլյոֆի գրքերից։

Բացի դասախոսական գործունեությունից, Իդան ակտիվորեն մասնակցել է կանանց իրավունքների շարժմանը՝ 1883-1886 թվականներին ընտրվելով «Դանիայի կանանց համայնքի» և 1889-1896 թվականներին՝ «Կանանց ընթերցանության միության» կազմում։ 1899 թվականին ղեկավարել է «Կանանց ընթերցանության միությունը»։ Որպես գրականության պատմաբան` նա հրատարակել է ոլորտի մի շարք աշխատանքներ, այդ թվում՝ *Den ny Eventyrbog* («Պատմվածքների նոր ժողովածու», 1873) և («Դանիական ժողովրդական հին երգեր», 1917)։

Իդայի արժանիքները բարձր են գնահատվել, 1914 թվականին նրան շնորհվել է Դանիայի «Ծառայությունների համար» ոսկե մեդալ, իսկ 1915 թվականին՝ գրականության և արվեստի շվեդական ոսկե մեդալ։

Իդան մահացել է 1922 թվականին, Կոպենհագենում։ Թաղված է *Frederiksberg Ældre Kirkegård* գերեզմանատանը։

Ծանոթագրություններ
------------------

1. 1 2 3 4  gravsted.dk (դան.)

Արտաքին հղումներ
----------------

* Ida Falbe-Hansen
* Ida Falbe-Hansen (1849 - 1922) Falbe-Hansen, Ida Mariette Helene
* «Ida Falbe-Hansen»։ *www.gravsted.dk*։ Վերցված է 2020 թ․ դեկտեմբերի 14

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | gravsted.dk |
|  |
| 

|  Չափորոշչային վերահսկողություն |
| --- |
|  |
| GND: 1159029504 · ISNI: 000000008139104X · LCCN: n84118814 · NTA: 079663893 · LIBRIS: 246394 · SUDOC: 174172370 · VIAF: 59471928 · WorldCat VIAF: 59471928 |

 |

 |
**Լազար (Ղազարոս) Թումաս Եղիայի (Իլյայի)** (1857, Աստրախան, Ռուսական կայսրություն - 1895, Վարշավա, Ռուսական կայսրություն), հայ ախտաբան։ Բժշկական գիտությունների դոկտոր (1883), պրոֆեսոր։

Կենսագրություն
--------------

Լազար Թումասը ծնվել է 1857 թվականին, Աստրախանում։ 1881 թվականին ավարտել է Ս. Պետերբուրգի ռազմաբժշկական ակադեմիան։ Աշխատել է Ս. Պ. Բոտկինի կլինիկայում, պրիվատ-դոցենտ, այնուհետև Արևմտյան Եվրոպայում ծանոթացել բժշկության նորագույն նվաճումներին, ուսումնասիրել դեղաբանություն։ 1886-1893 թվականներին աշխատել է Ս. Պետերբուրգի ռազմաբժշկական ակադեմիայի մասնավոր ախտաբանության և թերապիայի, Վարշավայի համալսարանի բժշկական ֆակուլտետի դեղաբանության ամբիոններում, եղել ներքին հիվանդությունների ամբիոնի վարիչ։

Ուսումնասիրել է օրգանիզմից յոդի արտազատման վրա բարձր ջերմաստիճանի և քրտնարտադրության ազդեցությունը։

Մահ
---

Լազարը մահացել է 1895 թվականին, Վարշավայում։

Հիշատակ
-------

Լազարի անունը գրված է Ս. Պետերբուրգի ռազմաբժշկական ակադեմիայի մարմարե պատվո տախտակին։

Պարգևներ
--------

* Բուշի անվան մրցանակ (1881):

Երկեր
-----

* О бромистом хинине, C -П. 1883.

Ծանոթագրություններ
------------------

1. ↑  Ով ով է. Հայեր. Կենսագրական հանրագիտարան, հատոր առաջին, Երևան, 2005։
2. ↑  «Lazar' Il'ič Tumas»։ *drw.saw-leipzig.de*։ Վերցված է 2019-07-03
3. ↑  «Тумас Лазар Ілліч - це ... Що таке Тумас Лазар Ілліч? 2019»։ *The glossy pages* (ուկրաիներեն)։ Վերցված է 2019-07-03 (չաշխատող հղում)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |
|  |
| Չափորոշչային վերահսկողություն | ՀԳՀԳ: 18004 |

 |
**Եվգենյա Գրիգորիվնա Դոլուխանովա** (ուկրաիներեն՝ Євгенія Григорівна Долуханова, հունիսի 10, 1984(1984-06-10), Բաքու, Ադրբեջանական ԽՍՀ, ԽՍՀՄ), ծագումով հայ ուկրաինացի շախմատիստուհի, որը կրում է ՖԻԴԵ-ի կին գրոսմայստերի կոչում (WGM, 2006): 2011-2013 թվականներին ներկայացրել է Հայաստանը։

Շախմատային կարիերա
------------------

2004 թվականին Ալուշտայում կայացած Ուկրաինայի կանանց շախմատի առաջնությունում Դոլուխանովան նվաճել է բրոնզե մեդալ։ 2009 թվականին նա հաղթել է Եվպատորիայում կայացած Ուկրաինայի կանանց շախմատի առաջնությունում։

2005 թվականին Խարկովում կայացած կանանց շախմատի միջազգային *«Ֆեմիդա 2005»* մրցաշարում նա գրավեց 2-րդ տեղը, մրցաշարի հաղթող է դարձել Օքսանա Վոզովիչը։ 2007 թվականին «Kharkiv Rector» գավաթում զբաղեցրել է 2-րդ տեղը։ 2009 թվականին Սուզդալում նա հաղթել է Ելիզավետա Բիկովայի հուշամրցաշարում, իսկ Խարկովում՝ *«Կայսա 2009»* կանանց շախմատի միջազգային մրցաշարում։ 2011 թվականին Սանկտ Պետերբուրգում 2-րդ տեղն է զբաղեցրել Լյուդմիլա Ռուդենկոյի հուշամրցաշարում, իսկ մրցաշարի հաղթող է դարձել Ալեքսանդրա Գորյաչկինան։ 2012 թվականին Ջակարտայում կայացած կանանց շախմատի *Japfa Chess Festival* միջազգային մրցաշարում զբաղեցրել է 3-րդ տեղը։ 2014 թվականին նա հաղթել է Սաուտրոնում կայացած կանանց շախմատի միջազգային մրցաշարում։ 2017 թվականին երկրորդ տեղն է զբաղեցրել Բրեիլայում Մարիա Ալբուլետի հուշահամալիրում։

2003 թվականին նա արժանացել է ՖԻԴԵ-ի կանանց միջազգային վարպետի (WIM) կոչմանը, իսկ երեք տարի անց ստացել ՖԻԴԵ-ի կին գրոսմայստերի (WGM) կոչումը։

Վարկանիշի փոփոխության գրաֆիկ
----------------------------

**Էլոյի վարկանիշի փոփոխություններ**| 
 |

Ծանոթագրություններ
------------------

1. ↑  ratings.fide.com
2. ↑  Administrator։ «FIDE Player transfers»։ *ratings.fide.com*
3. ↑  Administrator։ «FIDE Player transfers»։ *ratings.fide.com*
4. ↑  «Bikini chess championship in Ukraine»։ 23 May 2004
5. ↑  «Kharkov Femida (Women) 2005 - 365Chess.com Tournaments»։ *365chess.com*
6. ↑  «Kaissa Women 2009 - 365Chess.com Tournaments»։ *365chess.com*
7. ↑  «Aleksandra Goryachkina Superior in the Lyudmila Rudenko Memorial - Chessdom»։ *chessdom.com*
8. ↑  «Maria Albulet Memorial 2017»։ Chess-results
9. ↑  Administrator։ «FIDE Title Applications (GM, IM, WGM, WIM, IA, FA, IO)»։ *ratings.fide.com*
10. ↑  Էլոյի վարկանիշը ՖԻԴԵ ցանկերից։ Աղբյուրներ՝ fide.com, benoni.de, olimpbase.org
11. ↑  *Տեխնիկական խնդիրների պատճառով աղյուսակը ժամանակավորապես չի աշխատում։*

Արտաքին հղումներ
----------------

* Evgeniya Doluhanova շախմատիստի էջն ու խաղերը Chessgames.com կայքում
**Թինդուֆ** (բերբերերեն՝ *Tinduf*, արաբ․՝ تيندوف‎‎), քաղաք Ալժիրի հարավ-արևմուտքում։ Համանուն վիլայեթի վարչական կենտրոնը։

Պատմություն
-----------

Թինդուֆ օազիս, 1880 թվական
Թինդուֆ քաղաքը կառուցվել է 1852 թվականին՝ թաջականտ ցեղի կողմից, մեկուսացված օազիսի կողքին։ 1895 թվականին ավերվել է սախրավական ռեգիբատ ցեղի կողմից, ընդ որում թաջականտ ցեղը վտարվել է տարածաշրջանից։ Քաղաքը ամայացած է մնացել մինչև 1934 թվականը՝ ֆրանսիական զորքերի այստեղ ժամանելը։

1962 թվականին՝ Ալժիրի անկախացումից հետո, քաղաքը ակտիվորեն կառուցապատվել և զարգացել է։ Տարածաշրջանը ռազմավարական նշանակություն ունի. այստեղ են գտնվում ալժիրյան ռազմաբազաները։

Քաղաքի մերձակայքում տեղակայված է Արևմտյան Սահարայից փախստականների չորս ճամբար, որտեղ բնակվում է ավելի քան 170 հազար մարդ։

Աշխարհագրություն
----------------

Թինդուֆը գտնվում է Մավրիտանիայի և Մարոկկոյի սահմաններից ոչ հեռու՝ Բեշարից մոտ 720 կմ հարավ-արևմուտք՝ Ադրարից 770 կմ արևմուտք՝ Թամանրասետից 1475 կմ հյուսիս-արևմուտք՝ երկրի մայրաքաղաք Ալժիր քաղաքից 1460 կմ հարավ-արևմուտք։

Բնակչություն
------------

Բնակչությունը՝ 45 610 մարդ (2008)։ Բնակչության գրագիտության մակարդակը կազմել է 75,0 % (տղամարդկանց շրջանում` 79,7 %, իսկ կանանց շրջանում` 70,1 %)։

Տրանսպորտ
---------

Քաղաքից 7 կմ հյուսիս-արևմուտք գտնվում է Թինդուֆ օդանավակայանը, որը կանոնավոր չվերթներ է սպասարկում երկրի մայրաքաղաք, Ալժիր քաղաք, ինչպես նաև տեղական և միջազգային մի շարք այլ չվերթներ։ Թինդուֆը ավտոմոբիլային ճանապարհով կապվում է Բեշարի հետ։

Ծանոթագրություններ
------------------

1. 1 2  Tindouf (Tindouf, Tindouf, Algeria) - Population Statistics, Charts, Map, Location, Weather and Web Information
2. ↑  Западная Сахара. Преданная независимость. Regnum, 2007 Archived 2013-12-03 at the Wayback Machine. стр. 12
3. ↑  «Population: Béchar Wilaya» (ֆրանսերեն)։ Office National des Statistiques Algérie։ Վերցված է 10 May 2013
4. ↑  «Taux d'analphabétisme et taux d'alphabétisation de la population âgée de 15 ans et plus, selon le sexe et la commune de résidence .» (ֆրանսերեն)։ Office National des Statistiques Algérie։ Վերցված է 10 May 2013
5. ↑  «Tindouf Airport»։ OurAirports։ Վերցված է 10 May 2013

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | LCCN: n85043006 · VIAF: 154830855 · WorldCat VIAF: 154830855 |

 |
**Երգի տեքստի հեղինակ** (անգլ.՝ lyricist կամ lyrist), անձ, ով միայն տեքստեր է գրում երգերի համար, ի տարբերություն երգահանին, ով ստեղծում է երգերի երաժշտությունը, մեղեդին, հարմոնիան և վերադաշնակումը։

Երգի տեքստի եկամուտը գալիս է հեղինակային հատկացումներից, որոնք ստացվել են օրիգինալ երգերից։ Հեղինակային հատկացումները կարող են տարբերակվել ընդհանուր եկամուտի 50%-ից, եթե երգը գրվել է երգահանի հետ, կամ ավելի քիչ, եթե այն գրվել է համագործակցությամբ։ Երգերն ավտոմատորեն պաշտպանվում են հեղինակային իրավունքով, քանի որ դրանք գոյություն ունեն նյութական ձևով՝ ձայնագրության կամ նոտաների տեսքով։ Սակայն, մինչև երգի թողարկումը, դրա հեղինակը կամ թողարկողը պետք է այն գրանցի՝ հեղինակային իրավունքները պաշտպանելու համար։

Դասական երաժշտություն
---------------------

Օպերայում լիբրետիստը պատասխանատու է տեքստի համար, անգամ այն մասերի, որոնք հնչում են ասերգության կամ արիայի ընթացքում։

Տես նաև
-------

* Երաժիշտ
* Երգահան
* Երգերի հեղինակ

Ծանոթագրություններ
------------------

1. ↑  «How to pitch your songs to industry insiders says Growden.»։ EMusician։ 2007 թ․ հուլիսի 1։ Արխիվացված է օրիգինալից 2010 թ․ հուլիսի 24-ին։ Վերցված է 2010 թ․ օգոստոսի 25  `|url-status=` պարամետրը գոյություն չունի (օգնություն)
2. ↑  «Interview with Dave Berg»։ HitQuarters։ 2010 թ․ հունվարի 4։ Վերցված է 2010 թ․ օգոստոսի 25
  


|  |  |
| --- | --- |
|  | Երգի տեքստի հեղինակ Վիքիպահեստում |
**Լ’Ռեն Սքոթ** (անգլ.՝ L'Wren Scott), իրական անուն՝ **Լուեն Բամբրո** (անգլ.՝ Luann Bambrough, ապրիլի 28, 1964(1964-04-28)[…], Roy, Ուեբեր շրջան, Յուտա, ԱՄՆ - մարտի 17, 2014(2014-03-17)[…], Չելսի, Նյու Յորք շրջան, Նյու Յորք, Նյու Յորք, ԱՄՆ), ամերիկացի տարազների դիզայներ և ոճաբան։

Կենսագրություն
--------------

Լ’Ռեն Սքոթը ծնվել է 1964 թվականի ապրիլի 28-ին և դաստիարակվել է խնամատար մորմոն ծնողների ընտանիքում՝ Ռոեում (ԱՄՆ)։

Կարիերա
-------

Լ’Ռենը պատանեկության տարիներին մոդել է աշխատել Փարիզում։ 1990-ական թվականների սկզբին Սքոթը տեղափոխվել է Կալիֆոռնիա, որտեղ դարձել է ոճաբան և դիզայներ։ Նա տարազներ է ստեղծել այնպիսի ֆիլմերի համար, ինչպիսիք են՝ «Լայն փակված աչքերով» (1999) «Օուշենի տասներեք ընկերները» (2007)։ Նաև եղել է «Pirelli» օրացույցի գեղարվեստական տնօրենը։ Կյանքի վերջին տարիներին հագուստի հավաքածուներ է թողարկել «L’Wren Scott» ապրանքանիշի ներքո, որը ստեղծվել է 2006 թվականին։ Նրա հագուստները բազմիցս կրել են Անջելինա Ջոլին, Սառա Ջեսիկա Փարկերը, Էմի Ադամսը, և Նիկոլ Քիդմանը, այդ թվում՝ «Օսկար» կինոմրցանակաբաշխության ժամանակ։ Մահից որոշ ժամանակ առաջ հավաքածու է թողարկել «Banana Republic» ապրանքանիշի հետ։ 2014 թվականի փետրվարին նա չեղյալ է հայտարարել իր ցուցադրությունը Լոնդոնի նորաձևության շաբաթում։

Անձնական կյանք
--------------

1992-1996 թվականներին Լ’Ռենը ամուսնացած է եղել անշարժ գույք ոլորտի ձեռնարկատեր Էնթոնի Բլեյք Բրենդի հետ։

2001 թվականից մինչև մահ Լ’Ռենը ապրել է երաժիշտ Միք Ջագերի հետ։

Մահը
----

2014 թվականի մարտի 17-ին Լ’Ռենը հաղորդագրություն է ուղարկել իր ընթերակային՝ խնդրելով գալ իր բնակարան և դուռը բացել իր բանալիով։ Ընթերական գալով՝ 49-ամյա Սքոթին գտել է դռան բռնակից շարֆով կախված և փրկարարական ծառայություն է կանչել։ Հաղորդվում է, որ նա ինքնասպանություն է գործել․ տարվում է հետաքննություն, հայտնվում է, որ նա ինքնասպանությունը կապված է եղել է բիզնեսում ունեցած խնդիրների հետ՝ հնարավոր է՝ պարտքերի։ Նրա կենակիցը հերքել է այն լուրերը, որ մահից որոշ ժամանակ առաջ նրանց հարաբերություններում խնդիրներ են եղել։

Ծանոթագրություններ
------------------

1. 1 2 3 4  Internet Movie Database — 1990.
2. 1 2
3. 1 2 3 4  Encyclopædia Britannica
4. 1 2
5. 1 2  «L'Wren Scott dead: Fashion designer and Mick Jagger girlfriend found dead in apparent suicide»։ NY Daily News։ Վերցված է 2014-03-17
6. ↑  «L'Wren Scott: 'I've never met a woman who thinks she's got a good enough figure' - Telegraph»։ Fashion.telegraph.co.uk։ Վերցված է 2014-03-17
7. ↑  March 18, 2009։ «The Rise and Rise of L'Wren Scott»։ The Daily Beast։ Վերցված է 2014-03-17
8. ↑  L’Wren Scott — Fashion, Mick Jagger and Now a Fragrance - The New York Times
9. ↑  «Obituary: Ivan J. Bambrough»։ Deseret News։ 2002-02-26։ Վերցված է 2014-03-17
10. ↑  Merle Ginsberg (2009-03-18)։ «The Rise and Rise of L'Wren Scott»։ The Daily Beast։ Վերցված է 2013-07-26

Արտաքին հղումներ
----------------

* Официальный сайт Л’Рен Скотт
* Л’Рен Скотт (անգլ.) *Internet Movie Database* կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · Internet Movie Database · Find A Grave |
|  |
| Չափորոշչային վերահսկողություն | GND: 1049228626 · VIAF: 308179054 · WorldCat VIAF: 308179054 |

 |